Gallodactylus

Gallodactylus

Eth nom Gallodactylus (det gaelic) siguec utilizat per prumèr còp en 1974 peth paleontològ francés Jean Fabre tà aperar un pterosaure trapat en arroques deth Jurassic lèu en Canjuers, en eth Departament de Var, en Occitània.  

I auia plan de traches en comun damb d'autes pterosaures trapats en strata litografica de Baviera e Württemberg,en Alemania qu'èren comuns. Qu'ei atau qu'eth prumèr pterosaure, descrit coma Pterodactylus suevicus e trapat en Nusplingen, en Nusplingen, en Württenberg per August Quenstedt, un professor de Tübingen ei de 1855. Aguest madeish fossil podiá adara d'éster classat coma gallodactylus.

Era peirèra de Nusplingen a dat sonque uns paucs fossils de pterosaure, des quals Gallodactylus ei un des melhors conservadi. Aguesta espècie tamben a sigut trapada en Solnhofen. Aciu Gallodactylus qu'ei plaçat demest es pterosaures mès grani dens des pterosaures de coa cuerta. Coma Germanodactylus, Gallodactylus subervisquéc pas eth Cretacèu.

Es sues caracteristiques particulars èren un bec plan long damb un nombre de dents estretes limitades ath deuant dera longa maissa e ua cresta medial cuerta sus eth darrèr deth cap. Es dents anauen entàth deuant e èren atau ua aisina plan eficient tà agahar peish dera aigua. Gallodactylus auia un cran de 15 cm e ua longada d'ales d'1,35 m.

Hònt: The illustrated Directory od Dinosaurs and other Prehistoric creatures, Greenwich Editions, 2005.

Categoria:Pterosaure